stanford-oval/wikipedia huggingface dataset:
Chrome OS
הערות שוליים

↑  תנאי השימוש
↑  OS ראשי תיבות של Operation System
↑  עודד ירון, גוגל הודיעה על פיתוח מערכת הפעלה, באתר הארץ, 8 ביולי 2009
1 2  אמיתי זיו, ‏גוגל מאפשרת להתקין את מערכת ההפעלה Chrome OS על כל מחשב, באתר ‏מאקו‏, 16 בפברואר 2022
↑  פז וייסמן, "גוגל הכריזה על כרום OS עכשיו כדי לעקוץ את מיקרוסופט", באתר TheMarker‏, 9 ביולי 2009
יעל גרונטמן, ‏מלחמת ההפעלה: גוגל חשפה מערכת שתתחרה במיקרוסופט, באתר גלובס, 8 ביולי 2009
↑  סוכנויות הידיעות, אינטל מאשרת כי סייעה לגוגל לפתח את מערכת ההפעלה החדשה שלה - כרום, באתר TheMarker‏, 12 ביולי 2009
↑  אור הירשאוגה, אפשר לנסות את כרום OS, אך זה לא כל כך פשוט, באתר TheMarker‏, 23 בנובמבר 2009
↑  ניצן סדן, הראש בעננים: גוגל משיקה את Chrome OS, באתר ynet, 7 בדצמבר 2010
↑  Chrome OS של גוגל: המחשב יעלה תוך 7 שניות, באתר "אנשים ומחשבים", 9 בנובמבר 2009
צחי הופמן, ‏מערכת ההפעלה של גוגל: עולה במהירות של 7 שניות, באתר גלובס, 23 בנובמבר 2009
↑  ג'ון בן-זקן, ‏גוגל מתחרה ישירות במיקרוסופט: משיקה מחשבים ניידים מבוססי כרום, באתר "אנשים ומחשבים", 12 במאי 2011
↑  צבי קצבורג, ‏גוגל משנה כיוון: מערכת ההפעלה כרום תכלול שולחן עבודה, באתר "אנשים ומחשבים", 16 באפריל 2012
↑  ג'ון בן-זקן, ‏גוגל מציעה פרסים של יותר משלושה מיליון דולרים להאקרים שיפרצו למערכת ההפעלה כרום, באתר "אנשים ומחשבים", 29 בינואר 2013
↑  צחי הופמן, ‏גוגל ואינטל הציגו 20 דגמי כרומבוק חדשים, באתר גלובס, 7 במאי 2014
↑  פייננשל טיימס, ‏חינוך גבוה: גוגל עוקפת את אפל בבתי הספר בארה"ב, באתר גלובס, 1 בדצמבר 2014
↑   אמיתי זיו, לפטופ של גוגל ב-1,400 שקל: מחשבי הכרומבוק מגיעים לישראל, באתר TheMarker‏, 9 במרץ 2015
↑  צחי הופמן, ‏הכירו את הכרומביט של גוגל: מחשב זעיר לחיבור לטלוויזיה, באתר גלובס, 1 באפריל 2015
↑  עדי פרל, ‏לראשונה: הכרומבוק עוקף את המק במכירות, באתר Geektime‏, 22 במאי 2016
↑  Here are all the Chromebooks that run Android and Linux apps, מתוך אתר Android Authority
↑  Chromebooks will soon be able to run Linux apps, starting with Pixelbook, מתוך אתר Android Authority
↑  רועי בהריר-פרל, היסטוריה דיגיטלית: מחשבי כרומבוק נמכרו יותר ממחשבי מאק לאורך שנה שלמה, באתר אייס, 20 בפברואר 2021
↑  Chrome OS בסקירה ראשונה, בואו להתרשם
↑  אשר שכטר, גוגל קוראת תיגר על מיקרוסופט: תפתח מערכת הפעלה משלה למחשבים אישיים, באתר TheMarker‏, 8 ביולי 2009
↑  הוראות הורדה ובניה של Chromium OS מאתר Chromium OS
↑  דף שאלות נפוצות באתר Chromioum OS
↑  אילן גלר‏, הכירו את מערכת ההפעלה הסודית החדשה של גוגל, באתר וואלה, 16 באוגוסט 2016
| --- | --- |
בקרת זהויות :  GND: 1046648489 
הסמלילים הזהים של "כרום OS" וגוגל כרום
בזיליקת בום ז'זוש

| --- | --- |

בזיליקת בום ז'זוש
 מידע כללי
 סוג:  כנסייה, בזיליקה זוטרה, Jesuit church 
 שימוש:  כנסייה והמאוזוליאום של פרנסיסקו חאווייר
 כתובת:  רחוב גואה העתיקה בגואה העתיקה גואה
 מיקום:  North Goa district 
 מדינה:  הודו הודו
 הקמה ובנייה
 תקופת הבנייה:  1594–1605 (כ־11 שנים)
 תאריך פתיחה רשמי:  15 במאי 1605 
 אדריכל:  ז'וליו סימאו
 סגנון אדריכלי:  אדריכלות הבארוק 
 
 קואורדינטות:  15°30′3.14″N 73°54′41.44″E﻿ / ﻿15.5008722°N 73.9115111°E﻿ / 15.5008722; 73.9115111
 האתר הרשמי
  (למפת גואה מוגדלת) פאנאג'י ואסקו דה גאמהבזיליקת בום ז'זוש (למפת גואה רגילה) פאנאג'י ואסקו דה גאמהבזיליקת בום ז'זוש 
 
צילום כלפי המזבח
המאוזוליאום של פרנסיסקו חאווייר
בזיליקת בום ז'זוש (בפורטוגזית: Basílica do Bom Jesus בקונקאני: Borea Jezuchi Bajilika) היא כנסייה קתולית ישועית השוכנת בעיירה גואה העתיקה במדינת גואה שבהודו, חלק מאתר המורשת העולמית "הכנסיות והמנזרים של גואה העתיקה". הבזיליקה מכילה מאוזוליאום ובו גופתו של קדוש הנוצרי פרנסיסקו חאווייר. הכנסייה שוכנת בגואה העתיקה שהייתה הבירה של גואה בשנים הראשונות לשלטונם של הפורטוגזים באזור.
"בום ז'זוש" (מילולית "ישו הטוב (או הקדוש)") הוא הכינוי לישו התינוק. הכנסייה היא הבזיליקה המינורית (בלטינית: Basilica minor) הראשונה בהודו, ונחשבת כאחת מהדוגמאות הטובות ביותר לאדריכלות הבארוק בהודו.
היסטוריה

בניית הבזיליקה החלה ב-24 בנובמבר 1594 בהוראת המושל הפורטוגזי של קוצ'י הורמוז ז'רונימו דה מסקרניאס (Jeronimo de Mascarenhas). האדריכל היה ז'וליו סימאו (Júlio Simão‏; 1641-1565), האדריכל הראשי במושבות של פורטוגל בהודו מטעם פליפה השני, מלך ספרד, ועל הביצוע היה אחראי הישועי דומינגוס פרננדס (Domingos Fernandes). בנייתה הושלמה ב-15 במאי 1605 והיא נחנכה על ידי הארכיבישוף של גואה אלשיו דה מנזס (Aleixo de Menezes‏ 1617-1559). כנסייה זו היא ציון דרך בהיסטוריה של הנצרות. היא מכילה את גופתו של הקדוש פרנסיסקו חאווייר שהיה חבר קרוב של קדוש נוצרי נוסף, איגנטיוס מלויולה. יחד הם הקימו את מסדר הישועים בפריז ב-1534. חאווייר מת ב-3 בדצמבר 1552 באי שאנגצ'ואן מול חופי סין כשהמתין לשווא לקבל אישור כניסה לאימפריה הסינית. הוא נקבר זמנית באי ואחר-כך במלאקה למשך שנתיים. גופתו הועברה לגואה בפברואר 1554 ונטען כי למרות שעברו שנתיים ממותו לא היו בגופה שום סימנים לריקבון. ב-2 בדצמבר 1637 הועברה גופתו לבזיליקה מקום שבו הוא נערץ עד היום. שרידי גופתו עדיין מושכים קהל חסידים גדול (נוצרים ושאינם כאלו) מכל רחבי העולם, בייחוד כשגופתו מוצגת לראווה אחת לעשר שנים (הפעם האחרונה הייתה ב-2004). החסידים מייחסים לגופה כוחות מרפא קסומים.
ארכיטקטורה

המידות של בזיליקת בום ז'זוש הם אורך:56 מטרים, רוחב:17 מטרים וגובה: 18.5 מטרים. הכנסייה נבנתה מאבן לטריט אדומה ככנסייה חסרת סיטראות עם טרנספט. מידות המזבח הראשי הן 16.5 מטרים אורך ו-9 מטרים רוחב. העמודים והעיטורים של הכנסייה עשויים מבזלת מגולפת. העמודים מהסדר היוני, דורי והקורינתי מסודרים על פי השיטה האדריכלית הקלאסית. שלושה שערים מובילים לקומת הקרקע של הבזיליקה. בקומה הראשונה שלושה חלונות מרובעים גדולים. יש בכנסייה שתי קפלות, מזבח ראשי, חדר מלבושי הכמורה, ובית המקהלה. אף שרצפת בזיליקת בום ז'זוש עשויה שיש והיא מקושטת באבנים יקרות, פנים הכנסייה פשוט, למעט המזבחות המוזהבים העשירים בעיטורים.
המזבח של אנטוניוס מפדובה שוכן מתחת לחדר המקהלה. משמאל למזבח יש פסל עץ מגולף של פרנסיסקו חאווייר. הכנסייה מכילה גם אנדרטה של דום ז'רונימו דה מסקרניאס, הנחשב הנדבן והתורם הראשי להקמת הכנסייה. האנדרטה ממוקמת במרכז הספינה על הקיר הדרומי. ממול לאנדרטה של דום ז'רונימו דה מסקרניאס ניצב דוכן המטיף שמעליו חופה. על שלושת צדדיו של הדוכן יש ציורים של ישו, ארבעת מורי הכנסייה וארבעת המבשרים: מתי, מרקוס המבשר, לוקאס ויוחנן כותב הבשורה עם סמליהם: אדם, אריה, שור ועיט. כמו כן יש בכנסייה תמונות ממאורעות בחייו של פרנסיסקו חאווייר.
המאוזוליאום של פרנסיסקו חאווייר נבנה ב-1696 והוא מתנה מקוזימו השלישי דה מדיצ'י, דוכס טוסקנה הדוכס האחרון לבית מדיצ'י. המאוזוליאום תוכנן בידי הפסל הפלורנטיני בן המאה ה-17 ג'ובאני בטיסטה פוג'יני ובנייתו ארכה עשר שנים. על המאוזוליאום מונחת גופתו של פרנסיסקו חאווייר בארון סגור עשוי כסף. אחת לעשר שנים מוצגת גופתו ביום השנה למותו.
בזיליקת בום ז'זוש, גואה
בזיליקת בום ז'זוש מהכניסה למתחם
החצר
מיצג במוזיאון האמנות
הערות שוליים

↑  Churches and Convents of Goa
| --- | --- |
בקרת זהויות :  GND: 4602421-9  LCCN: nb2014013957  VIAF: 309833641   WorldCat (עם VIAF): 309833641
פול סיימון

| --- | --- |

פול סיימון בהופעה, 2011
 לידה:  13 באוקטובר 1941 (בן 83) ארצות הברית ניוארק, ניו ג'רזי, ארצות הברית 
 שם לידה:  פול פרדריק סיימון
 שם במה:  Paul Kane 
 מוקד פעילות:  ניו יורק 
 תקופת הפעילות:  מ-1956
 מקום לימודים:  קווינס קולג', בית הספר למשפט ברוקלין, תיכון פורסט הילס 
 עיסוק:  מוזיקאי, זמר-יוצר
 סוגה:  פולק רוק, פולק, רוק קל
 סוג קול:  טנור 
 שפה מועדפת:  אנגלית 
 כלי נגינה:  גיטרה, שירה
 חברת תקליטים:  קולומביה רקורדס
 שיתופי פעולה בולטים:  סיימון וגרפונקל
 בן או בת זוג:  קארי פישר (16 באוגוסט 1983–יולי 1984) Peggy Harper (1969–1975) אידי בריקל (30 במאי 1992–?)  Kathleen Mary Chitty (1964–ערך בלתי־ידוע) שלי דובאל 
 צאצאים:  Harper Simon, Lulu Simon, Adrian Edward Simon, Gabriel Elijah Simon 
 פרסים והוקרה:  פרס גרשווין (2007)  היכל התהילה של הרוק אנד רול (2001)  פרס ג'וני מרסר (1998)  איש השנה של MusiCares (2001)  פרס פולר למוזיקה (2012)  עמית האקדמיה האמריקאית לאמנויות ולמדעים  פרס גראמי למפעל חיים  פרס מרכז קנדי  פרס אמי לבידור בפריים טיים  CASBY Award  מדליית הכבוד של האליס איילנד 
 אתר האינטרנט של סיימון (באנגלית)
 פרופיל ב-IMDb
 חתימה:  
 
פול פרדריק סיימון (באנגלית: Paul Frederic Simon; נולד ב-13 באוקטובר 1941) הוא זמר-יוצר בסוגות הפולק והרוק ממוצא יהודי-אמריקאי. סיימון התפרסם תחילה כחלק מהצמד סיימון וגרפונקל, שאותו הקים עם האמן ארתור (ארט) גרפונקל. ולאחר סיום עבודתם כצמד המשיך בקריירת סולו עשירה.
סיימון ידוע גם כמי שסייע רבות לקידום מוזיקת העולם והפיכתה למוזיקה פופולרית. בשנת 2006 הכתיר אותו "טיים מגזין" כאחד מ"100 האנשים שעיצבו את עולמנו".
תחילת דרכו

סיימון נולד למשפחה יהודית ממוצא הונגרי בניוארק שבניו ג'רזי, ועבר במהרה לעיר ניו יורק, שם גדל. הוא נקרא על שם סבו, שנולד בשם פנחס זימן ושינה את שמו לפול סיימון אחרי שהיגר מאוקראינה לארצות הברית.
סיימון התחיל את הקריירה המוזיקלית שלו עוד בתיכון, כאשר הוא וחברו ארט גרפונקל ניגנו ביחד בבית הספר. אותו הרכב מפורסם שידוע היום בתור סיימון וגרפונקל כונה באותה תקופה "טום וג'רי".
ב-1957 הקליטו השניים את הסינגל הראשון שלהם, "Hey Schoolgirl", בחברת התקליטים הקטנה ביג. השיר זכה להצלחה יחסית והגיע למקום 49 במצעדי הפופ.
סיימון למד ספרות אנגלית לתואר ראשון בקווינס קולג' שבניו יורק, ואילו גרפונקל למד מתמטיקה וכלכלה באוניברסיטת קולומביה שבמנהטן.
בין 1957 ל-1964 עבד סיימון במשרדי ההפקה בבניין בריל, וכמו יהודים אחרים (קרול קינג, לו ריד, בילי ג'ואל) כתב והלחין שירים לפרסומות ולטקסים. באותה תקופה גם הקליט והוציא לאור יותר מ-30 שירים שאת רובם ביצע לבדו תחת שם במה, ואחרים ביצע עם מוזיקאים אחרים מלבד גרפונקל.
עם ידידתו קרול קינג הקליט כמה הקלטות דמו. לצד זאת הפיק סינגלים רבים לאמנים אחרים, ובהם ריצ'י קורדל, ג'יי ווקר והפדסטריאנס והפסיונס. באותה תקופה התחיל סיימון להתחבר למוזיקת הפולק שצמחה בניו יורק, ועשה את צעדיו הראשונים בתחום. עדות לכך היא שירו ""He Was My Brother"". את השיר הקדיש לאנדרו גודמן, חבר שלמד בכיתתו והיה אחד משלושת הנרצחים בעת פעילות למען זכויות אדם במיסיסיפי ב-1964 עם שני פעילים נוספים ("פרשת רצח שלושת פעילי זכויות האזרח במיסיסיפי").
באמצע שנות השישים כתב סיימון שירים בשיתוף פעולה עם הלהקה האוסטרלית המשחרים (The Seekers). בין השאר כתב באותה תקופה את שיריו "Cloudy" ו"Red Rubber Ball". הוא נסע לאנגליה שם ניגן והופיע וגם הפיק מוזיקלית את אלבומו היחיד של ג'קסון סי פרנק.
סיימון וגרפונקל

בתחילת 1964 נכנסו סיימון וגרפונקל לאודישן בחברת התקליטים קולומביה רקורדס. ההנהלה של חברת התקליטים החליטה להחתים אותם על חוזה להפקת אלבום, והחליטה שיכונו פשוט סיימון וגרפונקל. סיימון טוען שזוהי הפעם הראשונה שמוזיקאי פופ השתמשו בשמם המקורי.
האלבום הראשון של השניים, "Wednesday morning, 3 A.M", יצא ב-19 באוקטובר 1964, וכלל 12 שירי פולק, שחמישה מתוכם נכתבו בידי סיימון. בתחילת דרכו נחשב האלבום לכישלון, אך תחנות הרדיו התחילו לקבל גל גובר של בקשות להשמעת השיר "The Sound of Silence" ("צלילי השקט"). המפיק שלהם, תום וילסון, הוסיף להקלטה גיטרה חשמלית, בס חשמלי ותופים, והוציא אותו כסינגל, שהגיע למקום הראשון במצעדי הפופ של ארצות הברית. ב-1965, סיימון טס לאנגליה כדי להקליט אלבום סולו, "The Paul Simon Songbook". בהיותו בלונדון הוא הפיק אלבום של ג'קסון סי. פרנק. לאחר זמן קצר הוא חזר כדי להתאחד עם גרפונקל לאחר ההצלחה המסחרית של "The Sound of Silence". ביחד הקליטו השניים אלבומים מצליחים רבים, ביניהם "Parsley, Sage, Rosemary and Thyme" ("פטרוזיליה, מרווה, רוזמרין ותימין" – שורה מתוך השיר "יריד סקרבורו") ב-1966, "Bookends" (מחזיקי ספרים) ב-1968, ו"Bridge Over Troubled Water" ("גשר על פני מים סוערים") ב-1970.
השיר "Mrs. Robinson" ("גברת רובינסון") שהפך לשיר הנושא בסרטו של מייק ניקולס, "הבוגר", נקרא במקור "Mrs. Roosevelt", ונכתב על, אלינור רוזוולט, אשת נשיא ארצות הברית לשעבר ופעילה פוליטית. כשמייק ניקולס, במאי הסרט, שמע את השיר לראשונה, הוא פקד על סיימון "מעכשיו זו גברת רובינסון".
אף שסיימון פנה לקריירת הסולו שלו כעיסוקו העיקרי אחרי הוצאת "Bridge Over Troubled Water", הוא המשיך לנגן מדי פעם עם גרפונקל. ב-1975 הוציאו השניים את הלהיט "My Little Town" ("עירי הקטנה"), אשר נכתב במקור בידי סיימון בשביל גרפונקל, אבל גרפונקל התעקש שהם ישירו אותו ביחד. ב-1977 הוציאו עם ג'יימס טיילור גרסת כיסוי לשירו המפורסם של סם קוק "What a Wonderful World" ("איזה עולם נפלא"). ב-1981 התאחדו להופעתם המפורסמת בסנטרל פארק בה נכחו 500 אלף צופים, שאחריה התכוונו להוציא אלבום משותף שלבסוף הפך לאלבום הסולו של סיימון "Hearts And Bones" ("לבבות ועצמות"). עם זאת, הופעתם בסנטרל פארק הוקלטה ויצאה כאלבום הכפול The Concert in Central Park. ב-1983 הופיעו סימון וגרפונקל לפני 50,000 צופים באצטדיון רמת גן בישראל. ההרכב סיימון וגרפונקל נכנס להיכל התהילה של הרוקנרול ב-1990.
בשנת 2000, השניים התאחדו שוב כשקיבלו פרס גראמי על מפעל חיים. איחוד זה הביא לסיבוב הופעות בארצות הברית, בשם "Old Friends" ("חברים ותיקים"), על שם אחד השירים המוקדמים שלהם. הסיבוב זכה גם להדרן ב-2004. במהלך הסיבוב השני הם הופיעו בחינם בקולוסיאום של רומא, הופעה אשר משכה יותר מ-600,000 איש.
קריירת המשחק

סיימון התנסה גם במשחק. הוא שיחק בסרט "הרומן ש, ויכלול לי עם אנני" של וודי אלן ב-1977. הוא כתב וכיכב ב-"One Trick Pony" ("פוני של טריק אחד") בשנות ה-80, סרט על נווד רוק אנד רול. סיימון הופיע בסדרה "החבובות", וב"סאטרדיי נייט לייב" כמה פעמים, שם גילם את עצמו ב-1986. במערכון הוא עומד בתור לסרט, מדהים את חברו בזיכרונו המופתי ומספק פרטי-פרטים על כל מי שאי-פעם הכיר - אך כשמגיע ארט גרפונקל, הוא כלל אינו מזהה אותו. ביום הולדתו ה-77, 13 באוקטובר 2018, התארח ב"סאטרדיי נייט לייב" וביצע בה שני שירים בעיבודים תזמורתיים.
חייו הפרטיים

סיימון התחתן שלוש פעמים. הוא התחתן עם פגי הרפר בסתיו 1969, והתגרש ממנה ב-1975. ב-1972 נולד להם בן, הרפר סיימון. ב-1983 התחתן סיימון עם השחקנית קארי פישר לתקופה של 11 חודשים בלבד. שנה לאחר שהתגרשו, סיימון ופישר חידשו את מערכת היחסים שלהם, שנמשכה עוד כמה שנים. ב-1992 התחתן עם אשתו הנוכחית, הזמרת אידי בריקל. בנם אדריאן נולד ב-1992, בתם לולו נולדה בשנת 1995, והבן גבריאל – ב-1998.
דיסקוגרפיה

The Paul Simon Songbook - 1965
Paul Simon - 1972
There Goes Rhymin' Simon - 1973
Paul Simon in Concert: Live Rhymin' - 1974
Still Crazy After All These Years - 1975
1977 - Greatest Hits, Etc.
One-Trick Pony - 1980
Hearts and Bones - 1983
Graceland - 1986
The Rhythm of the Saints - 1990
1997 - Songs from The Capeman
2000 - You're the One
Surprise - 2006
So Beautiful or So What - 2011
Stranger to Stranger - 2016
2018 - In the Blue Light
2023 - Seven Psalms
הוקרה

על שמו של סיימון נקרא המין אבלנשורוס סימוני - מין במחלקת הטרילוביטים - פרוקי רגליים פרה-היסטוריים.
הוקרה > פרסים ומועמדויות

| שנה | ארגון | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | אלבום הפולק הטוב ביותר | Seven Psalms | מועמדות |  |
מלחמה עם סבא

| --- | --- |
 מבוסס על:  The War with Grandpa מאת רוברט קימל סמית'
 בימוי:  טים היל
 הופק בידי:  מרווין פרט רוזה מוריס פרט פיליפ גלסר
 תסריט:  טום אסטל מאט אמבר
 עריכה:  פטר אליוט קרייג הרינג
 שחקנים ראשיים:  אוקס פגלי רוברט דה נירו
 מוזיקה:  אהרון זיגמן
 צילום:  גרג גרדינר
 מדינה:  ארצות הברית ארצות הברית
 חברת הפקה:  Marro Films Sigh Films The Fyzz Facility West Madison Entertainment Tri-G Films EFO Ingenious Media
 חברה מפיצה:  101 Studios Brookdale Studios
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  28 באוגוסט 2020 (ליטא) 9 באוקטובר 2020 (ארצות הברית)
 משך הקרנה:  94 דקות
 שפת הסרט:  אנגלית
 סוגה:  סרט לכל המשפחה סרט קומדיה
 תקציב:  $ 38 מיליון
 הכנסות:  $ 40.7 מיליון
 הכנסות באתר מוג'ו:   warwithgrandpa
 סרט הבא:  מלחמת עולם עם סבא
 דף הסרט ב־IMDb
 
סמליל הסרט
מלחמה עם סבא (באנגלית: The War with Grandpa) הוא סרט קומדיה אמריקאי לכל המשפחה משנת 2020 בליטא ובארצות הברית ומשנת 2021 בישראל בבימוי של טים היל, מתסריט מאת טום ג'יי אסטל ומאט אמבר, המבוסס על רומן באותו שם מאת רוברט קימל סמית'. הסרט עוסק בילד צעיר בשם פיטר (אוקס פגלי) שנלחם במלחמת קונדס עם סבו (רוברט דה נירו) כדי לגרום לסבו לצאת מחדרו לאחר שעבר לגור עם משפחתו. אומה תורמן, רוב ריגל, לורה מרנו, צ'יץ' מרין, ג'יין סימור וכריסטופר ווקן מככבים גם הם בסרט.
הסרט צולם במקור במאי 2017, הבכורה של הסרט נדחתה מספר פעמים עקב שינויים בצילום וסגירתה של חברת ויינשטיין, המפיצה המקורית. הסרט יצא בסופו של דבר לקולנוע בארצות הברית ב-9 באוקטובר 2020 על ידי אולפני 101, כמו גם בחו"ל החל באוגוסט 2020 על ידי אולפני ברוקדייל. הוא קיבל ביקורות שליליות בדרך כלל מהמבקרים והכניס 40 מיליון דולר ברחבי העולם מול תקציב הפקה של 38 מיליון דולר. סרט המשך נמצא בפיתוח.
שחקנים ודמויות > דמויות ראשיות

פיטר דקר (אוקס פגלי): נכדו של אד, בן הדוד החורג של אמה, הנכד החורג של דיאן, בנם של סאלי וארתור ואחיהם של מיה וג'ני. מכריז מלחמה עם אד.
אד מרינו (רוברט דה נירו): בן הזוג של דיאן, סבא של מיה, ג'ני ופיטר, סביה החורג של אמה ואביה של סאלי. מכריז מלחמה עם פיטר. לא מחבב את ארתור.
שחקנים ודמויות > דמויות משניות

סאלי מרינו-דקר (אומה תורמן): בתו של אד ובתה החורגת של דיאן, מיה, אמם של ג'ני ופיטר, ואשתו של ארתור. לא מחבבת את ראסל.
ארתור דקר (רוב ריגל): אבא של מיה, ג'ני ופיטר ובעלה של סאלי. לא מחבב את אד.
מיה דקר (לורה מרנו): נכדתו הגדולה של אד, נכדתה החורגת של דיאן, בתם של ארתור וסאלי, אחותם הגדולה של ג'ני ופיטר ובת הזוג של ראסל.
ג'ניפר (ג'ני) דקר (פופי גגנון): נכדתו הצעירה של אד, בתם של ארתור וסאלי, ואחותם הצעירה של מיה ופיטר. מחבבת מאוד את חג המולד וחוגגת יום הולדת בנושא החג.
דני (צ'יץ' מרין) אחד משני החברים של אד. סבו של בילי.
ג'רי (כריסטופר ווקן): אחד משני החברים של אד. סבו של סטיב.
דיאן מרינו (ג'יין סימור): בת הזוג של אד. ככל הנראה התחתנה איתו. סבתה של אמה, סבתו החורגת של פיטר. עובדת בסופרמרקט.
בילי (ג'וליוססר צ'אבס): אחד מהחברים של פיטר. נכדו של דני.
סטיב (אייזק קרגטן): אחד מהחברים של פיטר. נכדו של ג'רי.
אמה (טי ג'יי מקגיבון): אחת מהחברים של פיטר. נכדתה של דיאן, נכדתו החורגת של אד ובת הדודה החורגת של פיטר.
ראסל (קולין פורד): בן הזוג של מיה.
צ'אק (ג'ו גלצ'יון): נהג הליפט של אד.
שחקנים ודמויות > דמויות נוספות

דייוויד (פאיזון לאב): מנהל חנות המכולת. רב עם אד.
לין מרינו (רוטאניה אלדה): אשתו של אד, אמה של סאלי וסבתם של מיה, פיטר וג'ני. נפטרה לפני עלילת הסרט.
מתאם ביטוח (קנדריק קרוס): מתאם ביטוח.
הקמע (דרו שייד): הקמע המפלצת של כיתה ח'.
הפקה

הסרט עובד מהרומן בעל אותו השם, שנכתב על ידי רוברט קימל סמית'. בשנת 2013, בנו בן השמונה של המפיק מרווין פרט, טר, הביא את הספר לידיעת אביו. לאחר רכישת הזכויות, הצילום הראשי של הסרט החל ב-2 במאי 2017, באטלנטה שבג'ורג'יה, שם הוא צולם במשך שישה שבועות.
הפצה

"מלחמה עם סבא" הייתה אמורה לצאת לאקרנים על ידי סרטי מימד של חברת ויינשטיין ב-21 באפריל 2017, אשר נדחקה מאוחר יותר ל-20 באוקטובר 2017, עקב שינויים עיקריים במיקום הצילום. באוגוסט 2017 הסרט שוב נדחה, הפעם ל-23 בפברואר 2018.
בינואר 2018, פחות מחודש לפני יציאתו לאקרנים, הסרט נשלף מלוח הזמנים של היציאה לאקרנים. במרץ 2018, הוכרז שחברת ויינשטיין לא תפיץ יותר את הסרט, ושזכויותיו נדחו על ידי המפיקים תמורת 2.5 מיליון דולר. ביוני 2020, 101 אולפני רכשו זכויות הפצה לסרט והעמידו אותו לאקרנים ב-18 בספטמבר 2020; מאוחר יותר הוא נדחק בחזרה ל-9 באוקטובר. האולפן השקיע כ-24 מיליון דולר בקידום הסרט.
ביקורות ותקציב > תקציב והכנסות

"מלחמה עם סבא" גרפה 21.3 מיליון דולר בארצות הברית ובקנדה, ו-19.5 מיליון דולר בשטחים אחרים, בסכום כולל של 40.7 מיליון דולר ברחבי העולם.
בארצות הברית, הסרט הרוויח 1.1 מיליון דולר מ-2,250 בתי קולנוע ביום הראשון ליציאתו לאקרנים. הוא המשיך לעלות לבכורה ל-3.6 מיליון דולר, והפך לסרט הראשון שהגיע לראש טנט בקופות. בסוף השבוע השני הסרט הכניס 2.5 מיליון דולר, וסיים במקום השני אחרי הסרט החדש Honest Thief, ולאחר מכן הרוויח 1.9 מיליון דולר בסוף השבוע השלישי שלה ו-1.1 מיליון דולר בשבוע הרביעי. לאחר שישה שבועות הסרט עמד על 15.5 מיליון דולר מקומי, כאשר מקורבים בתעשייה מעריכים שהסרט עשוי לרדת ל-20 מיליון דולר. עד אמצע פברואר 2021, בשבוע ה-20 ליציאתו לאקרנים, הסרט עדיין הופיע ב-653 בתי קולנוע והכניס 224,000 דולר, בסך כולל של 20.3 מיליון דולר.
ביקורות ותקציב > תגובות ביקורתיות

בצובר הביקורות רוטן טומייטוז, הסרט מחזיק בדרוג אישור של 29% על סמך 120 ביקורות, עם דירוג ממוצע של 4.4/10. קונצנזוס מבקרי האתר כתב: "מלחמה עם סבא, מצחיקה למדי, אבל בעיקר מטעה, תשאיר את הקהל עם קומץ צחוקים - והרבה שאלות על מה קאסט השחקנים המוכשר הזה חשב". ב-Metacritic, יש לו ציון ממוצע משוקלל של 34 מתוך 100, בהתבסס על 23 מבקרים, מה שמצביע על "ביקורות לא חיוביות בדרך כלל". קהלים שנשאלו על ידי CinemaScore העניקו לסרט ציון ממוצע של "B+" בסולם A+ עד F.
ב-RogerEbert.com, כריסטי למיר העניקה לסרט אחד מתוך ארבעה כוכבים, וכינתה אותו "קומדיה מאתגרת שכוללת את רוברט דה נירו, אומה תורמן, כריסטופר ווקן, צ'יץ' מרין וג'יין סימור, המוכשרים בצורה מופרזת". ג'וד דריי מ-IndieWire נתן לסרט "D+" וכתב: "צוות הסרט מתבזבז מאוד על תסריט מטורף לחלוטין על ילד מפונק שמחליט באופן בלתי מוסבר שהוא שונא את סבא נחמד מאוד על שעבר לחדר שלו. מבוסס על ספר הילדים הפופולרי מאת רוברט קימל סמית', 'מלחמה עם סבא' הוא גוש איטי של הומור סלפסטיק שבקושי מחזיק יחד את העלילה חסרת המוטיבציה שלו".
פיטר טרוורס, שסקר את הסרט עבור חדשות ABC, כתב: "זו בחירה אינדיבידואלית אם להסתכן או לא להביא ילדים לבתי קולנוע כדי לראות את 'מלחמה עם סבא'... אבל אם תנקוט ותשמור על הציפיות שלך נמוכות, אתה יכול לעשות זאת. יותר גרוע מלראות את דה נירו והחברה מנערים את הטיפשות שלהם".
סרט המשך

בנובמבר 2020, המפיק מרווין פרט הכריז על כוונותיו לסרט המשך, שכותרתו "מלחמת עולם עם סבא", אשר הובאה בעדינות על ידי הסצנה האחרונה של הסרט.
WatchOS

| --- | --- |


 מפתח:  אפל
 משפחה:  IOS, מערכת הפעלה דמוית יוניקס
 מחזור חיים:  24 באפריל 2015 – הווה (9 שנים) 
 גרסה אחרונה:  6.0.1 ב־30 בספטמבר 2019
 סוג גרעין:  היברידי (XNU)
 פותחה בשפות:  C • ++C • Objective-C • סוויפט
 סוג רישיון:  קנייני למעט רכיבי קוד פתוח
 מבוססת על:  iOS 
 פלטפורמות:  אפל ווטש 
 אתר אינטרנט:  WatchOS
 
watchOS היא מערכת הפעלה עבור שעוני Apple Watch, שפותחה על ידי חברת אפל. היא מבוססת על מערכת ההפעלה iOS, ולהן הרבה תכונות דומות. המערכת הושקה ב-24 באפריל 2015, יחד עם ה-Apple Watch, המכשיר היחיד שמריץ את watchOS.
היסטוריית גרסאות

watchOS 1.0.1 שופרה בביצועים ובתמיכה עבור אימוג'י ושפות נוספות, ושוחררה ב־29 במאי 2015. ב־WWDC (כנס המפתחים העולמי של אפל) 2015, טים קוק הודיע על watchOS 2.0; המתוארת על ידי אתר CNET כ"חידוש משמעותי", היא כללה ערכת פיתוח תוכנה חדשה המאפשרת גישה ישירה יותר לחומרה של המכשיר, פרצופי שעון חדשים, היכולת להשיב לדואר אלקטרוני ותכונות אחרות. WatchOS 2.0 היה אמור להיות משוחרר ב־16 בספטמבר 2015, אבל הוא התעכב בגלל תיקון באגים שלקח זמן רב מהצפוי; במקום זאת הוא שוחרר ב־21 בספטמבר 2015.
WatchOS 2.0 כללה תכונות חדשות ושיפורים כלליים יותר ל־Apple Watch. לאחר עדכון התוכנה, חלק מהמשתמשים חוו בעיות בפיגור.
WatchOS 3.0 הוכרזה ב־WWDC 2016, עם עדיפות על הביצועים. המשתמשים יכולים לשמור על היישומים הפועלים בזיכרון, כמו גם לקבל עדכונים ברקע ומידע מרוענן. עדכונים אחרים כוללים מעגן חדש המופעל באמצעות לחצן הצד כדי להחליף את הביצועים עמוסי המבטים, מרכז בקרה מעודכן, ואפשרויות מענה חדשות על הודעות. כמה פרצופים חדשים לצפות נוספו גם, כולל מיני מאוס, יחד עם היכולת להחליף פרצופי שעון ממסך הנעילה פשוט על ידי החלקה. תכונה חדשה הנקראת SOS מאפשרת למשתמשים להחזיק את לחצן המזח כדי לבצע שיחה לקו החירום המקומי ולקחת את המזהה הרפואי של המשתמש. תכונה נוספת היא שיתוף פעולה, המאפשר שיתוף של אימונים עם חברים ואפילו לשלוח את פעימות הלב שלהם אחד לשני. אפליקציה חדשה הנקראת Breathe המנחה משתמשים באמצעות תרגילי נשימה לאורך היום, עם משוב חזותי ופיזי. WatchOS 3.0 שוחרר למפתחים ב־13 ביוני 2016 והפך זמין לציבור ב־13 בספטמבר 2016.
WatchOS 3.1 שוחררה לציבור ב־24 באוקטובר, ו־watchOS 3.2 שוחרר לקראת סוף מרס 2017. שני העדכונים הוסיפו שיפורים קלים ותיקוני באגים.
WatchOS 4.0 הוכרזה ב־WWDC 2017 ב־5 ביוני 2017, ושוחרר לציבור ב־19 בספטמבר. watchOS 4 כולל סירי, אימון פעילות אישית, ויישומון מוזיקה חדש. הוצגה גם GymKit, פלטפורמה טכנולוגית המחברת אימונים עם ציוד אירובי.
Watch OS 4.3 שוחררה ב־29 במרץ 2018. הוחזרה היכולת לנגן מוזיקה הנמצאת ב־iPhone ולשלוט בה גם בשעון, בשימוש ביישומון המוזיקה שנמצא בשעון. וגם אפשרה שליטה על השמעה ונפח ב־HomePod של אפל. תכונות חדשות אחרות כללו אנימציה חדשה לטעינה ואנימציה חדשה לטעינת יישום. נתוני הפעילות נוספו לפרק השעון של סירי, והסיבוך בסוללה מדווח בצורה מדויקת יותר על חיי הסוללה.
WatchOS 5.0 הוצגה לראשונה לציבור בוועידת המפתחים סן חוזה WWDC שנערכה על ידי אפל. הוצגה אפשרות הדיבור משעון לשעון (כמו בווקי טוקי), יישומון הפודקאסטים החדש, אפשרות הרמת היד כדי לדבר עם סירי, התאמה אישית של מרכז הבקרה, ואת היכולת לגשת למרכז ההודעות מרכז השליטה של יישומים. תכונות אחרות כללו תמיכה WebKit כדי להציג דפי אינטרנט, שישה פרצופים חדשים לשעון, ותכונות אימון חדשות. היא שוחררה לציבור ב־17 בספטמבר 2018.
WatchOS 6.0 שוחררה ב-19 בספטמבר 2019. נוספה אפליקציות חדשות: אפליקציה למעקב אחר המחזור החודשי,אפליקציה למדידת רעש (תמיכה מסדרה 4 ומעלה), תזכורות קוליות ועוד. לאפליקציית האימונים נוספו סוגי אימונים חדשים.
בנוסף בגרסה זו לראשונה הוצג אפ-סטור עצמאי לשעון כך שניתן להוריד אפליקציות מהשעון עצמו.
WatchOS 7.0 הוצגה לראשונה ב-22 ביוני 2020 בכנס המפתחים של אפל WWDC 2020 שנערך בצורה מקוונת לראשונה (עקב נגיף הקורונה).
בגרסה זו נוספו מעקב שינה, יכולת לשיתוף Watch Face, הוספת מצב ריקוד לאפליקציית האימונים וזיהוי אוטומטי של שטיפת ידיים.
ממשק המשתמש

מסך הבית מורכב מאייקונים עגולים של יישומים. הניווט בו אפשרי באמצעות התמקדות והתרחקות בעזרת הכתר הדיגיטלי בשעון והחלקה על מסך המגע של השעון. יישומים רבים הם גרסאות ממוזערות ומופשטות של מקבילותיהן ב-iOS.
לפני שחרור WatchOS 3, פני השעון סיפקו גם תצוגה מסכמת של היישומים בשעון באמצעות החלקות. עם העדכון לגרסה השלישית, נוסף מרכז בקרה חדש, דומה לזה שב-iOS.
פעולות ואפשרויות נוספות מופיעות במכשיר אם המשתמש מפעיל לחיצה חזקה יותר, הודות לטכנולוגיית 3D Touch.